Det allerbedste er jo, hvis du kan forklare naboen personligt, at du ikke bryder dig om, at han stirrer på dig og dine gæster. Måske tror han bare, at han deltager i en samtale og ved ikke, hvor meget han generer. Hvis det ikke kan lade sig gøre at tale med ham, kan du udforme en klage og sende den til formanden for boligforeningen. Det er ikke nok bare at nævne generne i en henkastet bemærkning. Lav en grundig, saglig og subjektiv henvendelse, hvor du beskriver de gener, du føler. Det virker til, at din nabo er en ensom mand, der har tabt grebet om tilværelsen, og det vil måske være meget godt, hvis der kunne komme en forbi og lave et omsorgstjek og se, hvor galt det står til i lejligheden og med hygiejnen derinde. Måske er alt fint nok, og måske er det løbet helt løbsk. Bed om hjælp til at tackle situationen og skriv en saglig mail til formanden. Det skal han reagere på.